Muumimaailma

Muumimaailma on vuonna 1993 perustettu Muumi-aiheinen teemapuisto Naantalissa Kailon saarella lähellä Naantalin keskustaa. ==Teemapuiston toimintaa== Toisin kuin monissa huvi- ja teemapuistoissa Muumimaailmassa ei ole ainuttakaan huvipuistolaitetta. Muumimaailmaa suunniteltaessa huvipuistolaitteiden puuttuminen oli yksi Tove Janssonin ehdoista ja siitä on pidetty kiinni edelleen. Muumimaailman nähtävyyksiä ovat muun muassa Muumitalo, Hemulin talo, Teatteri Emma ja uimahuone. Lisäksi Muumimaailmassa pääsee vierailemaan esimerkiksi Noidan mökissä, hattivattien luolassa, Niiskun talossa sekä Nuuskamuikkusen leirillä. Teemapuistossa pääsee tapaamaan keskeisimpiä Muumi- tarinoiden hahmoja. Vuonna 2006 Muumimaailma oli 281 402 kävijällään Varsinais-Suomen suosituin matkailukohde. Muumien ulkomailla saama suosio on luonut uudenlaisen ilmiön. Muumimaailmassa on alettu järjestää häitä sitä haluaville pareille. Aasiasta, erityisesti Japanista, on matkustettu Suomeen, jotta parit voisivat mennä naimisiin Muumimaailmassa Nuuskamuikkusen vihkiessä ja muumien todistaessa noin tunnin kestävää seremoniaa.Helsingin Sanomat: Japanilaiset viettävät Naantalissa muumihäitä; 23.7.2008, viitattu 29.7.2008 ==Hahmot== Oleellinen osa Muumimaailman toimintaa ovat itse muumihahmot, joita pääsee tapaamaan eri puolilla teemapuistoa joka päivä puiston ollessa avoinna. Vakiohahmojen lisäksi Muumimaailmassa tavataan toisinaan myös harvinaisempia hahmoja, joita saattaa esiintyä esimerkiksi erityisen teemapäivän tai tapahtuman aikana. ===Vakiohahmot=== Hahmot, jotka ovat usein tavattavissa Muumimaailmassa kesällä. Hahmojen määrä vaihtelee ajankohdan mukaan. *Muumipeikko *Pikku Myy *Muumimamma *Muumipappa *Nipsu *Nuuskamuikkunen *Niiskuneiti *Hemuli *Vilijonkka ja hänen lapsensa *Noita *Aliisa *Mymmeli *Haisuli *Tuu-tikki *Niisku *Tiuhti ja Viuhti *Hosuli *Sosuli *Emma *Hattivatit (luolassaan) *Drontti Edvard (uimahuoneen vieressä) ===Harvinaisemmat hahmot=== Hahmot, joita näkee Muumimaailmassa vain silloin tällöin tai hyvin harvoin, esimerkiksi tietyn teemapäivän tai tapahtuman aikana tai tietyssä Teatteri Emman näytelmässä. *Mörkö *Poliisimestari *Taikuri ja pantteri *Fredrikson *Juksu *Reippailija-Hemuli *Jäärouva *Ninni *Piisamirotta *Vilijaana *Kalastaja *Tuhto *Jenni-täti *Posteljooni *Merenneito *Billy the Kid == Sijainti == Muumimaailma sijaitsee Naantalin keskustan välittömässä läheisyydessä sen luoteispuolella Kailon saaressa. Saareen johtaa 250-metrinen ponttoonisilta Naantalin vanhastakaupungista. Suomen tasavallan presidentin kesäasunto Kultaranta sijaitsee 500 metriä Kailosta lounaaseen. Kailon omistaa Naantalin kaupunki ja se on pääosin vuokrattu elämyspuisto Muumimaailma Oy:lle. Kailon saari on Naantalin kaupungin ulkoilusaari, noin kaksi kolmasosaa sen pinta-alasta on Muumimaailman käytössä. Talvisin Muumimaailman alueella saa myös liikkua vapaasti. Alun perin Muumimaailmaa kaavailtiin Turun Ruissalon Kansanpuistoon ja Porvooseen, mutta Turun viivyttely rakennusluvissa ja Porvoon haluttomuus ryhtyä hankkeeseen peruuttivat suunnitelmat. == Lähteet == == Aiheesta muualla == *Muumimaailman kotisivut *Ylen Elävä arkisto: Mutkia matkalla Muumimaailmaan Luokka:Muumit Luokka:Suomen huvipuistot Luokka:Naantalin nähtävyydet Luokka:Naantalin rakennukset ja rakennelmat Luokka:Seulonnan keskeiset artikkelit ja:ムーミン#ムーミンワールド